На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 25. августа 2022 . године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА ПД ЗА ТУРИЗАМ И УГОСТИТЕЉСТВО „ALCO GROUP HOTELI“ ДОО БЕОГРАД - ДРУГИ ДЕО**

**Члан 1.**

Одлуком о уређивању грађевинског земљишта средствима инвеститора ПД за туризам и угоститељство „ALCO GROUP HOTELI“ ДОО Београд број 02-46/2021-01 од 01. априла 2021. године предвиђено је да ће се извршити радови на постављању декоративног, сценског и функционалног осветљења Краљевог трга, језера са околним пешачким стазама и зеленим површинама у центру Златибора који су на основу достављених предмера и предрачуна и извршене контроле цена и количина за предметне радове, били укупне вредности 23.143.498,44 динара без припадајућег ПДВ-а.

**Члан 2.**

Инвеститор је финансирао извођење наведених радова доставио коначна спецификација број 1/2021 заведена под бројем 400-433/2021 од 08.септембра 2021.године којом је утврђено да вредност радова износи 28.316.533,21 динар са ПДВ-ом и трошковима надзора.

**Члан 3.**

Инвеститор ПД за туризам и угоститељство „ALCO GROUP HOTELI“ д.о.о. Београд – Чукарица, Пожешка 665 б, матични број: 21504734, планира изградњу објекта апартманског депаданса хотела „Торник“ у насељеном месту Златибор, на кат. парцели бр. 7310/35 КО Чајетина, за који је утврђен обрачун доприноса за уређивање грађевинског земљишта на износ од 52.766.476,00 динара укупно за две фазе.

**Члан 4.**

Инвеститор је финансирао извођење радова предвиђених претходном одлуке број 02-46/2021- 01 од 01. априла 2021. године у износу од 28.316.533,21 динара што представља допринос за 3.747,77 м2 нето површине. Нето површина представља затворен простор без умањења из члана 15 .Одлуке о утврђивању доприноса за уређивање грађевинског земљишта у етажи сутерена , приземља првог спрата и дела другог спрата и неће се обрачунавати у првој фази приликом обрачуна доприноса из напред наведених разлога.

**Члан 5.**

Након признавања извршених радова инвеститору преостаје да општини Чајетина уплати на име доприноса за уређивање грађевинског земљишта износ од 15. 877.985,00 динара , што ће инвеститор на име доприноса извршити радове на мултимедијалној фонтани у језеру у висини од 13.342.119,55 динара предвиђено предмером и предрачуном који чини саставни део ове одлуке , а за разлику ће извршити уплату.

**Члан 6.**

Овлашћује се Општинска управа да закључи уговор са финансијером у смислу члана 92. Закона о планирању и изградњи, у свему према предмеру и предрачуну за предметне радове, с тим што ће се коначан обрачун извршити након завршетка радова.

**Члан 7.**

Даном ступања на снагу ове одлуке престаје да важи Одлука о начину обрачуна доприноса за Привредно друштво за туризам и угоститељство '' ALCO GROUP HOTELI ’’ ДОО Београд број 02-43/2022-01 од 04. јула 2022. године.

**Члан 8.**

Ова одлука ступа на снагу даном доношења а биће објављена у „Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-55/2022-01 од 25. августа 2022. године**

**ПРЕДСЕДНИК**

**Скупштине општине,**

*Арсен Ђурић*